Virgo Historia - Virgo\nVirgoaren historiari eta mitoari buruzko informazioa x\nVirgo birjina konstelaziotik bereizitako zeinua da eta konstelazio horretako izar gehienak Libra ikurrean daude gaur egun. Zodiakoan, Virgoren zeinua Leo eta Libra artean kokatzen da, zodiako zirkuluaren seigarren 30 graduak hartuz. Virgo seinale aldakorra da, etorriko den udazkena iragartzen duena. Horrek nahiko etsigarria bihurtzen du bere izaera aldakorrean, izan ere, uda eguzkitsuaren eta ustez udazken euritsua dena hiltzen denean adierazten du. Horri gehitzeko, Virgo Libra-ren aurrekaria da, Eguzkiak jartzen duen zeinua.\nKonstelazio hau Babiloniako astronomian aurkitu zen, K. a. 1000 - 700 urte ingurukoa. The Furrow izenarekin ezagutzen zen, Shala jainkosaren alearen belarria irudikatzen zuena eta konstelazio honetako izar garrantzitsu bat, Spica, latinez da alearen belarria. Horrek emaitzak ematen dituen lan gogorraren irudia ematen du. Virgo maiz garia eskuan duela irudikatzen da.\nVirgoren konstelazioa Nekazaritza, Demetres eta Ceres jainkosa greko eta erromatarrekin lotu ohi zen. Hala ere, antzinako greziarren lotura nagusiak konstelazio hau Astraearekin lotzen zuen, birjina zerukoa, gizakiekin Urrezko Aroan gizakiekin bizi zen azken hilezkorra izan zena, gizakiaren bost aro okerretako bat. Giza arraza alde batera utzi eta Lurra utzi zuen gizateriaren gaiztakeriatik ihes egiteko.\nKonstelazio honekin loturiko mito biziena Erigone, Icaroren alaba, da. Ikaro artzainek hil zuten, bere ardoarekin mozkortu zirelako eta pozoitzen saiatu zela pentsatu zutelako. Hilzorian zegoela, gogoratu zen nola Dionisok mahatsondoa zaintzen irakatsi zion eta egun batean ahuntz batek landatutako guztia maitasunez eta debozioz jan eta landatu zuen guztia. Haserre, Icarok ahuntza hil, larruazaldu eta beste jendea inguruan dantzatzera gonbidatu zuen. Heriotzaren unean konturatu zen ahuntza hiltzean bere buruari min egin ziola.\nBere alaba Erigone Maera txakurrarekin, aitaren gorpua zuhaitz baten azpian aurkitu zuen eta bere burua urkatu zuen. Txakurra triste gelditu zen bere jabearentzat, bera ere hil zen arte. Baina istorioa ez da hemen amaitzen. Ekintza bidegabe hori zela eta, Dioniso hain haserre zegoenez, Atenas zigortu zuen hiriko neskame guztiak modu berean suizidatuz, Icarus hil zuten artzainak azkenean aurkitu eta zigortu zituzten arte.\nVirgo mitoaren eta Virgo zodiako zeinuaren arteko lotura\nBi mito horien arteko loturarik garrantzitsuena gizakiaren ergelkeria eta ezjakintasunean dago. Bi mitoetako aktore guztiek zeruan amaitu dute, modu batera edo bestera, esker ona eta ezaugarri moral eta intelektual baxuko jendea dela eta. Ezagutza baloratzen ez den pertsona ikasiaren irudia dago. Virgoren mitoan tragedia dago, emakumeen belaunaldietan mugitu daitekeena, arazoaren iturria konpondu arte.\nAskotan suposatzen dugu Virgo kausa altuagatik sakrifikatzen duten emakume bakartien seinale dela, eta hori istorio horiekin lotura estuan dago. Virgoren ikurrean ez dago maitasun istoriorik, familia eta emakumeak bere aitarenganako maitasuna biltzen dituenaz gain. Konstelazio honek eta esleitu zitzaion zeinuak bere buruaz beste egitea eragin zuen neska batek aitarekin duen harremana adierazten dute, eta askotan suizidio soziala edo emozionala izan daiteke, fisikoa izan beharrean.\nIstorio tragiko honek ikasgai garrantzitsu bat dakar barruan, Ikaro izan zuen azken pentsamenduan ezkutatuta. Ulertu zuen bere patua sinatu zuela beste izaki bati min eginez, eta nahiz eta bere bizitzako sakrifizioa egin, momentu espiritual eta argigarri bat dago bere amaieran - edozein bizitzaren benetako balioa erakusten duen unea.\nHelenistikoa Irakurtzen Dut Minbizia Kilo Kaprikornioa\naquarius emakume baten ezaugarriak


Irekia Eusko Jaurlaritza - Gobierno Vasco :: Pedro Azpiazu Sailburuak II Biscay ESG Global Summit goi bilerari amaiera emango dio\nPedro Azpiazu Sailburuak II Biscay ESG Global …\n\nPedro Azpiazu Sailburuak II Biscay ESG Global Summit goi bilerari amaiera emango dio Iturria: Irekia\n\n\n\nIMG_1360.JPG Iturria: Irekia\n\nazpiazu_biscay.jpg Iturria: Irekia\nBISCAY ESG SUMMIT 2019\nPEDRO AZPIAZU EUSKO JAURLARITZAKO OGASUN ETA EKONOMIA SAILBURUAREN HITZALDIA\n“FINANTZA ALTERNATIBOA: ZELAN IZAN JASANGARRI ETA INKLUSIBO”\nBilbon, 2019ko ekainaren 19an\nAntolatzaileei, inbertsio arduratsuari buruzko hirugarren goi bilera honen amaiera ekitaldian parte hartzeko eskaini didaten aukera eskertu gura diet (ESG).\nUste dut jardunaldi honetan, adituz osatutako talde bikaina entzuteko pribilegioa izan duzuela. Ziur naiz gaiari buruzko 360ºko ikuspegia eman dizuetela, enpresetako, kontsultoretza etxeetako, kalifikazio agentzietako eta akademiako jendea bildu baita.\nEuskadin tradizio luzea dugu enpresen gizarte erantzukizunarekiko konpromisoan.\nBarkamena eskatu gura dizuet erreferentzia garrantzitsuren bat ahazten badut, baina ezin dut aipatu barik utzi erakunde publikoek betetzen duten lekua. Ikusten dugunez, lanarekin aurrera jarraitzen duen Bizkaiko Foru Aldundia, Eusko Jaurlaritza eta beste administrazio publiko batzuk.\nEta baita zenbait erakunde pribaturen lana ere, Novia Salcedo fundazioa, Euskalit bera EFQM ereduaren barruan egiten ari den lana edo, duela hamabost urte IZAITE eraiki zuten enpresak. Garai hartan aitzindariak izan ziren jasangarritasunaren aldeko enpresa elkarte moduan.\n1992an Nazio Batuek emandako bultzadatik sortu ziren lehenengo mugimendu haietatik, 1999ko Global Compact izenekotik edo Europar Batzordearen 2001eko Liburu Berdetik, aurrerapauso handiak eman dira, eta horietan ere, Nazio Batuek funtsezko lana egin dute.\nGogora ezazue Enpresa Erantzukizunaren kontu hau hasi zenean modan zegoena Milton Friedmanek esandakoa zela, hau da, enpresek egin behar zutena dirua irabaztea eta legeak betetzea zela; eta kitto.\nEta gogoratu, baita ere, horrekin batera buru belarri ezarri zela akziodunentzako balioa sortzearen paradigma (shareholder value), Jack Welch manager nagusiak hori mundu osoko ideia absurdoena zela esan zuen arren. Eta gu horrekin guztiz ados gaude.\nZailtasunak asko izan dira eta dira, baina, esaten denez, gauzarik indartsuena, bere garaia heldu den ideia bat da. Eta, egia esan, eta kostatzen ari zaigun arren, jasangarritasunaren ideiak bidea aurkitu du, eta erreferente unibertsal bilakatu da, 2030 Agendaren eta 2015ean aldarrikatutako Nazio Batuen Garapen Jasangarrirako Helburuen (GJH-ODS) eskutik.\nEusko Jaurlaritzarentzat ere funtsezko erreferente bilakatu da. Jaurlaritzaren konpromisoa lehenagotik dator. Izan ere, duela hamar urte baino gehiago, giza garapen jasangarria hartu zen goiburu moduan. Baina, legealdi honetan oso pauso garrantzitsua eman du, Basque Country 2030 Agenda gauzatuz.\nZer esan gura du agenda horrek?\nBa esan gura du Jaurlaritzak aipatutako GJH-ODS horien inguruan fokalizatzen duela bere ekintza politikoa, eta horrela, Gobernu Programa horietan zuzenean uztartuta geratzen da: Gobernu Programako 15 helburu ditugu, 175 konpromisotan eta 650 ekimenetan banatuta, guztiak ere 17 GJH-ODSen erreferentzia zuzenarekin. 15 plangintza tresna eta 100 adierazle nagusi ere horiei lotuta daude.\nJarraipena behar duen esparrua da, helburua ikasketa prozesua martxan jartzea delako.\nEgia da oraindik errodatze fasean gaudela, nolabaiteko atzerapena duelako, eta Eustatetik jarraipeneko adierazle guztiak zabaldu behar ditugulako, Europa 2020 estrategiaren adierazleekin egiten dugun moduan.\nBaina horretan ari gara, eta gure azterketetatik eta beste batzuek egiten dituztenetatik ikasten ari gara.\nAdibidez, Jasangarritasunaren Behatokiak, GJH-ODSen Helburuetara hurbiltzen diren 200 adierazletan oinarritutako Autonomia Erkidegoen azterlana argitaratu du duela denbora gutxi. Oso azterlan interesgarria da.\nEuskadik, inork zalantzan jartzen ez duen lidergoa du termino sintetikoetan, eta baita 17 GJH-ODS gehienetan ere. Baina hobetu daitezkeen edo asko hobetu daitezkeen atalak ere baditu, Ekosistemak eta Energia, besteak beste. 2020 estrategiaren adierazleek erakutsi ziguten dagoeneko energia berriztagarrien kuota txikia zela eta, ondorioz, datu horrek ez gaitu ezustean harrapatu.\nBaina, horrek guztiak, gure plangintza eta politika eredua hobetzen jarraitu behar dugula adierazten digu, gure aurrerapena monitorizatzeko eta hobetzeko neurri zuzentzaileak hartzeko.\nOndo; uste dut orain arte esan ditudan sarrerako berbak beharrezkoak direla nire esku-hartzea lekutzeko.\nArrazoi birengatik: lehenengoa, asmatuko zenutenez, nik eskaini gura dudana Eusko Jaurlaritzak finantza jasangarrien arloan duen esperientziatik sortutakoa delako, zor jaulkipenen bitartez, 2019an jarraipena izan duen 2018ko lehenengo Euskadi Bonu Jasangarritik aurrera, batez ere.\nBigarrena, ekintzarako konpromiso hori, Jaurlaritzak, orokorrean, jasangarritasunaren alde zeukan beste zabalago batek bultzatzen zuelako.\nEsan dudan bezala, jasangarritasunaren eta 2030 Agendaren ideia, mundu osoak konpartitzen eta ulertzen duen erreferentzia unibertsala da. Ondoren ñabardurak eztabaidatu ahal izango ditugu, gauza bat printzipioen aldarrikapena delako eta beste bat gero gauzatzen dena.\nBaina, nire esperientzia politikotik, iruditzen zait finantza jasangarrien ideiari asko kostatzen zaiola jende gehienaren pentsatzeko moduan sartzea.\nIkuspuntu teknokratikotik, arrazionaltasuna argia da: ekonomia kapitalista izanda, argi eta garbi dago hazkunde ekonomikoa eta eraldaketa estrukturala finantzaketak zuzentzen dituela.\nIngurumen eta gizarte arloko onurak sortzen dituzten inbertsioetara finantzaketa erakartzea oso eragin handiko zeharkako palanka izan daiteke GJH-ODSak lortzeko.\nHala ere, ikuspuntu praktikotik, igorleak jasangarritasunarekin konpromiso handia badu ere, kostuetan abantailarik ote duen galdetuko du, izan ere, dagoeneko galdetu du (nik ere egin nuen). Galdera horrek, printzipioz, ez du erantzun argirik.\nHorregatik, azkenean finantza jasangarriak geureganatu ditugunok, neurri batean konbikzioak bultzatuta geurenanatu ditugu, eta munduaren aurrean dugun ikuspegiarekin bat datozelako. Baina horrek ez du esan gura ez dela egia erabakia hartzeko orduan hau ez dela gure kontua bakarrik ulertu behar denik, kanpoko mundua zelan aldatzen ari den ikustea ere badela, eta aldaketa horrek, epe luzean, guztioi eskatuko digula dagokiguna betetzea.\nIkuspegi horri ekiten zaion unean, bideari ekiteko erabakia landuta egongo da.\nOndoren, kontuan izan behar da sektore publikoaren arloan beste zailtasun bat dagoela. Administrazioek kutxa eta kontu batasun printzipioarekin funtzionatzen dutela, eta horietan ez dago diru-sarrera finalistarik.\nGure esperientziak erakutsi digunez, horrek zaildu egiten du finantzek jasangarritasunari egiten dioten ekarpena ikusteko aukera, eta, batzuetan, ordezkari politiko batzuengan beldurra ere sortzen du, bonuarekin erlazionatutako ingurumen eta gizarte arloko inbertsioak merkatuen baldintzaren baten mende geratuko ote diren.\nBaina, adi, sektore publikoa ere etengabeko eraldaketa estruktural prozesuan murgilduta dagoelako. Gizarte arloko erronka berrien eta aukera politikoen mende dago, eta finantzaketak oso leku garrantzitsua betetzen du eraldaketa horretan.\nOnartu beharreko karga jakin batzuk behartzen eta ezartzen dituzten zenbait erregulaziotik datozen kudeaketa zailtasun gehigarriak ere kontuan izan behar ditugu. Argi eta garbi dago horrek sarritan disuasio ondorioa duela.\nDakigunez, hasiera batean erakunde pribatu bat, International Capital Market Association (ICMA) izan da Bonu Berdeen Printzipioen, Gizarte Arloko Bonuen Printzipioen eta Bonu Jasangarrien Jarraibideen aplikazioa gidatu dituena; horiek guztiak, horrelako jaulkipenetarako ezinbesteko erreferentziazko dokumentuak dira.\nBonu berdeak dira lehenengo hasi zirenak; lehenengo jaulkipena Inbertsioen Banku Europarrarena izan zen, 2007an, eta Bonu Berdeen Printzipioak 2013koak dira. Ondoren bultzada handia jaso zuten 2015eko Parisko goi bileran.\nArrazoi indartsuak daude inbertitzaile pribatuek euren erabakietan ingurumenaren aurreko sentsibilitatea erakusteko, izan ere, ondorioak inbertsioen denbora mugaegunetik kanpo geratzen diren “mugaegunaren tragedia” izenekoaren aurrean, gaur egun hautematen delako klimaren aldaketaren kontrako borrokaren konpromiso jakin batzuk betetzen badira, aktibo asko balio barik geratu daitezkeela. Hondoa jotako aktiboak (stranded assets) esaten ditugunak dira.\nHorrez gain, erakutsi da klimaren aldaketaren kontrako borroka prozesuak arrisku teknologikoak eta erregulazio arriskuak sortzen dituela, eta horiek eragin nabarmena dute negozioetan, eta ebaluatu egin behar dira.\nBonu Berdeak ez ziren sortu, beraz, belaunaldi arteko elkartasun produktu gisa, merkatuak arriskuaren aurrean zuen arduratik baizik.\nGizarte arloko Bonuak orain gutxiago heldu dira. Izan ere, Gizarte arloko Bonuen Printzipioak 2017koak dira. Emaitza positiboak ematen dituzten gizarte arloko proiektuak finantzatzera edo berriro finantzatzera zuzentzen diren funtsak dituzten bonu motak dira.\nHorrela bada, proiektu berde eta gizarte arloko proiektu mota horien arteko konbinaziotik Bonu Jasangarrien kontzeptua sortu da. Horiei, Bonu Berdeen eta Gizarte arlokoen oinarri eta aholku berberak aplikatzen zaizkie. Hauei buruzkoak dira:\nProiektuen ebaluazio eta aukeraketa prozesua\nBonu Jasangarriaren figura horri erantzuten diote Eusko Jaurlaritzaren jaulkipenek.\nDenok dakigun bezala, Jaurlaritzaren jarduera gizarte arlokoa da batez ere, hezkuntzan, osasunean, enpleguan eta gizarte babesean duen gastua dela eta; eta, horregatik, ez da harritzekoa gauzatu den aktiboen aukeraketan, gizarte arloak %81 bete izana eta ingurumen arloak %19.\nInbertitzaileekin izan ditugun harremanetan, aurkitu ditugu Bonu Berdeen aldeko joera argi eta garbi erakutsi dutenak, eta baita Gizarte arloko Bonuen aldekoak ere. Baina Bonu Jasangarrien aukera defendatzen duten jaulkitzaile finkatuen esperientzia ere aurkitu dugu.\nHori etorkizunerako irekita dagoen gaia da. Dena den, gastuaren banaketa eta finantza behar maila txikia zailtasunak dira Jaurlaritzarentzat, bonu mota bakoitzean benchmark jaulkipenetara heltzeko.\nKudeaketaren ikuspuntutik, prozesua, Bonu Jasangarriaren Esparrua osatzetik abiatzen da. Esparru horrek aipatu ditugun lau oinarriei erantzungo die, hau da: 1) baliabideen erabilera zehaztea, aukeratu daitezkeen jarduketak adieraziz. Hori da Esparruaren parte zabalena; 2) proiektuen aukeraketa eta ebaluazio prozesua definitzea; 3) baliabideak zelan kudeatuko diren esatea; eta 4) emaitzak zelan jakinaraziko diren erabakitzea.\nGure Esparruaren barruan, aukeratu daitezkeen kategoriak hauek dira:\nPrezio egokia duen etxebizitza.\nHezkuntza eta Osasun arloko funtsezko zerbitzuetarako sarbidea.\nKutsaduraren prebentzioa eta kontrola.\nLurreko eta uretako bioaniztasunaren kontserbazioa.\nKlimaren Aldaketara egokitzea.\nEsparruan bertan azaltzen dira kategoria horiek, eta zelan dauden modu egokian integratuta plangintza tresnetan; eta Bonu Jasangarriaren aurkezpenetan, horiek jasotzen dituzten 2018ko eta 2019ko Aurrekontuetako partiden edo programen berri ere ematen da.\nJaurlaritzak Bonu Jasangarrien Batzorde bat eratu du. Ogasun eta Ekonomia Saileko lau ordezkarik eta sail hauetako bakoitzeko batek osatzen dute: Ingurumen, Lurralde Plangintza eta Etxebizitza; Enplegua eta Gizarte Politikak; Osasuna eta Hezkuntza; eta Ekonomiaren Garapena eta Azpiegiturak.\nBere egunean, Batzordeak Esparruko kategoriak eta aurrekontu edukiak identifikatzen lagundu zuen, eta ondoren horien betetze maila ebaluatzen eta jakinarazten, laster azalduko dudanez.\nOndoren beharrezkoa da merkatura irten aurretik beste iritzi bat jasotzen duen txosten bat egitea. Gure kasuan, aukeratutako agentzia Sustainalitycs izan zen eta, lau zutabeetako bakoitzean Esparruaren berrikuspena egin ondoren, Bonu Berdeen eta Gizarte arloko Bonuen Printzipioetan ezarritako irizpideak betetzen dituztela eta, orokorrean, Esparrua sendoa, fidagarria eta gardena dela ondorioztatu du.\nHasierako jaulkipenetik urtebete igaro aurretik, eragin txostena aurkeztu behar genuen, baliabideen esleipenari eta eraginari zegokienez; eta hori da Metroeconomicaren eskutik egin duguna eta duela denbora gutxi inbertitzaileei azaldu dieguna eta sailaren webgunean azaltzen duguna.\n2018ko esleipen txostenean, hasierako esparruarekin alderatuz inbertsio berdeei eman zaien lehentasuna jasotzen da. Horrela, bertara bideratu da jaulkitako 500 milioi euroetatik %32,4a.\nEsleipen txostenean zehaztasunez jasotzen dira proiektuetarako adierazleak. Gizarte arlokoetan, onuradun kopuruan adierazi ohi dira, eta berdeen kasuan, adierazle anitzetan, baina horien artean isurketen murrizketa azpimarratu behar da. Kasu honetan, 60.585 tona CO2 ez isurtzean islatzen da.\nAdierazle zuzenez gain, eragin txostenak, aukeratutako gastu programen balio erantsia eta horiekin zuzenean edo zeharka lotutako enplegua hartu ditu kontuan. Eragin hori 200 milioi euroko balio erantsikoa eta 8.400 enplegukoa da, hurrenez hurren.\nHorrek, jarduerari eta enpleguari eusteko orduan jarduketa publikoek betetzen duten leku garrantzitsua erakusten du.\nHonaino gure esperientziaren sintesi laburra.\nPentsa daiteke finantzaketaren inplikazioak apalak direla Eusko Jaurlaritzaren aurrekontu osoaren bolumena kontuan izanda. Baina uste dugu balorazioa zabalagoa izan behar dela.\nIaz Dusseldorf-era egin genuen bisitako Road Show-ean, Ipar Renania Westfalia Estatuaren esperientzia zabaletik ikasteko aukera izan genuen, eta ez dugu ahazten bertako ordezkariek behin eta berriro esan zigutena, hau da, finantzaketa jasangarriak eragin argia izan zuela aurrekontuen esleipenari buruzko eztabaida politikoan.\nOrain argi eta garbi ikusten dugu denborarekin hori posible dela. Legealdi honetako esperientzian ikusten dugu finantzaketak indartu egiten dituela gobernu programaren goi mailako konpromisoak, eta, aldi berean, horiekin lotura ezartzen duela eta horietan aurrera egiten lagundu dezakeela.\nNire iritziz, aurrerapen hori bultza dezakeen mekanismoa modu estuan dago lotuta ia magikoa den eta une honetatik aurrera ia leku guztietan errepikatuta ikusiko duzuen hitz anglosaxoi batekin: hitz hori disclosure da.\nHorrela da. Sakon erakutsi eta garden jarri behar da gure erakundeek egiten dutena eta gure erakundeak direna. Finantzaketa jasangarriaren etorkizuna horren araberakoa izango da. Inbertitzaileek gardentasun maila altua eskatzen eta merezi dute, eta denok gaude hori ematera eta haiei huts ez egitera behartuta.\nGure esperientzian ikusi dugu orain arte inbertitzaile batzuek euren azterketak jarraitzen dituztela. Beste batzuk berriz, agentzia espezializatuetara jotzen dute gero eta gehiago.\nBaina, aipatu ditudan aurrerapen guztiak hor dauden arren, oraindik erregulazioa ez da nahikoa, estandarrak ez ditugulako argi eta garbi zehaztuta.\nZorionez, Europar Batzordea lanean hasi da, Garapen Jasangarria Finantzatzeko iazko martxoan hartutako ekintza planean oinarrituta (COM (2018)97 Jakinarazpena).\nUne horretan, aurrera egiteko oso gune zabala ireki zen. Hasiera batean bonu berdeetara mugatuko den arren, dimentsio hirukoitzean esparru argiagoa izatea ekarriko du:\nKontuan har daitezkeen jarduketak sailkatzea,\nBonuen estandarrak definitzea, eta\nInbertsioen karbono aztarnaren adierazle alderatuak garatzea.\nArgi daukat erregulazioan eta gardentasunean emango ditugun aurrerapen horiekin, eta gure erakundeek gobernantza onarekin eta gizarte eta ingurumen arloko jasangarritasunarekin duten konpromisoarekin, urtebete barru hemen elkartzen garenean, finantzen ekarpenak etengabe gora egin duela ikusiko dugula.\n🔵 Pedro Azpiazu Sailburuak II Biscay ESG Global Summit goi bilerari amaiera eman dio ➡ https://t.co/ER64hb86Uk https://t.co/8iGMBf8J3J\n🔵 El Consejero Azpiazu clausura la III cumbre Biscay ESG Global Summit ➡ https://t.co/0z29ffOPSi https://t.co/8iGMBf8J3J\nintervencion_azpiazu_biscay... behera kargatu (20 MB)\nrecursos_azpiazu_biscay_err... 40 MB\nIMG_1355.JPG 1000 KB (JPG)\nIMG_1360.JPG 700 KB (JPG)\nazpiazu_biscay.jpg 60 KB (jpg)


HiPS Premium Black (Polystyrene) (High impact Polystyrene) filamentua inpaktu handiko polimerizazioarekin lortutako termoplastikoa da. "Eragin handiko poliestirenoa" bezala ezagutzen da eta laguntza material gisa erabiltzen da ABS edo PLA grabatuetan.\nBere propietate mekaniko eta fisiko gehienak (zurruntasuna, trazadura eta inpaktuarekiko erresistentzia, egonkortasun termikoa, ...) ABS-en antzekoak badira ere, D-n duen disolbagarritasuna da beste guztietatik desberdintzen duen ezaugarria. -Limoneno, forma irrealizagarriak euskarri material disolbagarriarekin egitea ahalbidetuko duena eta pieza D-Limonenen murgildu eta HiPS desagertu ondoren, pieza euskarririk gabe eta gainazal kalitate handia utziz.\nKalitate handiko pieza teknikoetarako material arina eta egokia da. HiPS Premium Black (Polystyrene) filamentua ABS baino arinagoa da eta horregatik tenperatura apur bat baxuago inprimatu daiteke. Inprimatzeko tenperatura optimoa 230 ºC da. Tenperatura horretan inprimatutakoan, beharrezkoa da ohearen tenperatura 90-110 ° C izatea, deformazio efektua minimizatzeko.\nHiPS Premium Belt (Poliestireno) filamentua olio, koipe eta alkaliei erresistentea da, baina ez erregaiei. Postprozesatzeari eta akaberari dagokionez, kromatu, margotu, itsatsi eta lixatu daiteke. HiPSek izpi ultramoreak gaizki onartzen ditu eta, beraz, eguzkiarekiko esposizio luzeek hautsi egiten dute. Eroankortasun elektriko txikia du, beraz isolatzaile gisa erabil daiteke. Bere propietateengatik maiztasun handiko instalazioetan erabiltzen da. Leuntzeko tenperaturari dagokionez, HiPSek 95 ºC-raino onartzen dute


EHGAM-DOK EUSKARAZ: > Berria: Festak > MAIRUAREN ALARDEA, ANTZUOLAKO JAIETAKO EKITALDIRIK AIPAGARRIENA\n> Berria: Festak > MAIRUAREN ALARDEA, ANTZUOLAKO JAIETAKO EKITALDIRIK AIPAGARRIENA\nHasiak dira 2007ko Antzuolako jai nagusiak. Kanpai eta suziri artean jaietarako deia kalejira baten bidez zabaldu ostean, antzuolarrak festa giroan sartu ziren atzo. Lehen egunean, kantu-afaria eta Hontzaren Jaitsiera izan ziren ekitaldirik arrakastatsuenak. Hala ere, urtero bezala, zapatuko Mairuaren Alardeak piztuko du ikusmin handien. Antzuolarrek antzina Abd al-Rahman III.aren tropei irabazitako bataila gogorarazten du historiaz jositako ekitaldiak.\nAtzotik hasi eta igandera arte, Antzuolan jai giroa izango da nagusi. Aurtengo egitarauak adin guztiei zuzendutako hamaika ekitaldi eskaintzen du. Jolasak, feriak, kontzertuak, herri bazkariak eta herri kirolak aurki daitezke, beste ekitaldi batzuen artean, aurtengo jaien programan. Aspertzeko unerik ez, beraz.\nAtzo, jaietako egun guztietan bezalaxe, ez zen umeei zuzendutako jarduerarik falta izan. Goizeko hamar eta erdietan, udaleku irekietako begiraleekin jolasak egin zituzten, eta geroago, eguerdiko bietan, herriko plazan guztiek bapo-bapo bazkaldu zuten. Beste alde batetik, gazteek jaietan beren topaleku nagusi izango diren txosnak ireki zituzten, eta gauean Ipar Irlandako talde baten kontzertua izan zen Zurrategi plazan; Terry O´Nellyrena, hain zuzen ere. Bestalde, Gimnasia Erritmikoko eta Antzuola Kirol Elkarteko kirolariek Hontzaren Jaitsiera egin zuten, «gau iluneko erregeak bere begiradarekin» antzuolarrak zain ditzan. Helduek, ordea, Herriko Plazan afaldu ostean, Bentazaharreko Mutiko Alaiak musika taldearekin euskal kantekin gozatzeko aukera izan zuten.\nNolanahi ere, jaietako memento nagusia uztailaren 14an gertatuko da, arratsaldeko seietan. Izan ere, jaietako zapatu arratsaldeetan egiten duten Mairuaren Alardea da, ezbairik gabe, Antzuolako Jaietako ekitaldi nagusia. Mairuaren Alardearekin Baldejunkerako -Salinas de Oro eta Muez herrien artean dagoen harana- batailan Antzuolako talde baten borroka gogorarazten dute. Orduko Kordobako kalifari, Abd al-Rahman III.ari hain zuzen, gudua irabazi ziotela irudikatzen duen bandera kentzea omentzen du Antzuolako herriak ekitaldi horretan. Bandera historiko horren kopia bat kaleratzen dute. Horretarako, egitarauren antolatzaileen esanetan, «kolorez beterikoa, originala eta ikusgarria» den desfile bat egiten dute.\nAntzuolatarrentzat hain berezia den ekitaldi horren ezaugarri aipagarrienak musika, bandera, kapitainaren hitzaldia eta abesten dituzten bertsoak dira. Desfilearen ondoren eta Antzuolako herriak duen dantza-tradizioaren adierazle, herriko dantzariek Trokeo dantza izeneko dantza egiten dute. Gutxienez bi mende ditu.\ngaiak: Antzuola, Arrazakeria, Festak, Gara, Gipuzkoa


Ikastea eta lan egitea: gakoak – Gazteon KZ\n“Nik ikasi eta lan egiten dut” gazteen artean gero eta gehiago entzuten den esaldia da. Gaur egun, bai bizi garen gizarte kontsumistagatik, bai bakoitzaren egoera pertsonal eta ekonomikoagatik, batzuetan ikasketak eta lana uztartu behar izaten ditugu, eta, beraz, oso garrantzitsua da jakitea nola egin behar dugun modurik egokienean eta probetxugarrienean, indarrik gabe ez amaitzeko edo bi zereginetan errendimendua ez jaisteko.\nLana eta ikasketak uztartzen dituen pertsona honako ezaugarri hauek uztartzen dituen profil baten barruan dago: oso aktiboa, arduratsua eta antolatzeko gaitasun handia duena, baina, batez ere, bere ibilbide profesionalaren alde denbora librearen zati bati uko egiteko prest dagoena. Etorkizunerako ikuspegia izan behar du, eta gaur gauza batzuei uko egiteak dakartzan abantailak ikusi behar ditu, bihar etorkizun hobea lantzeko, bere bizitzaren ikuspegi bat izateko epe ertain-luzean.\nOso garrantzitsua da gaitasun motibatua eta positiboa izatea. Ezinbestekoa da sarritan gogoratzea zeintzuk diren helburu horiek lortzera bultzatzen gaituzten helburuak eta arrazoiak. Eguneroko zailtasunak gorabehera, garrantzitsua da jarrera positiboa izatea eta nahi duguna lortzeko ahalegina egitea merezi duela jabetzea.\nNormalean, biak batera egitea erronka handia izaten da, eta pertsonak ahalegin handiagoa egin behar izaten du. Lanean igarotzen den denboraren eraginez, denbora gutxiago izango dugu ikasteko; horregatik, oso garrantzitsua da antolatzea, azken helmugara arrakastaz iritsi nahi bada. Azken unerako ezer ez uztea eta ikasketak egunean izatea taktika ona da emaitza onak lortzeko. Antolatua izatea; egiteko asko izan arren, guztiek ez dute garrantzi bera izango.\nOinarrizko gakoetako bat lehentasunen arabera antolatzea da, eta beti ahalegin handiagoa eskatzen dutenekin hastea. Ikasketak eta lana uztartzeko gakoen artean ezinbestekoa da agenda bat izatea, non lanorduak eta ordutegi akademikoak jasota egongo diren. Horrela, errazagoa izango da lanerako dugun denboraren irudi bisuala izatea eta ikasketari eman diezaiokegun denboraren osaketa egin ahal izatea.\nGarrantzitsua da urrutiko ikasketak egiteko aukera azpimarratzea, malgutasun handiagoa ematen duelako eta behar dugun ikasketa-erritmora hobeto egokitzen delako, ikasketa lan-ordutegira, egoera pertsonalera eta familia- eta lanbide-betebeharretara egokituz. Eskola presentzialik gabe askoz errazagoa izango da gure denbora antolatzea.\nAldi baterako lanak\nIkasketak eta lana uztartzeko orduan kontuan hartu beharreko beste aukera bat ABLEak dira. Aldi batez, “Ikasleentzako” lanak iragartzen dituzte, eta, halakoetan, lanaldia aldi berean ikasteko eta lan egiteko egokia izaten da. Oro har, ikasketekin batera egiteko aukera onena ematen duten lanpostuak aldi baterakoak edo lanaldi partzialekoak dira.\nLan egitearen abantailetako bat, logikoa denez, dirua irabaztea da, eta hori inbertitu beharko dugu ikasketetatik eratorritako gastuetan. Lan egitearen beste abantaila handi bat lan-esparruan esperientzia lortzearekin lotuta dago, zeinak gure etorkizuneko curriculumerako balioko digun.\nEz da ahaztu behar, ikasten ari garen espezialitatearekin bat datorren lana lortuz gero, lanak gure ikasketei kanpoko ikaskuntza ematen diela, lan-bizitzaren ikuspegi berri bat eta ikuspegi berri bat emango dizkigula eta ikasten ari garen urteetan ikasitakoa praktikan jarriko dugula.\nHorrelako kasuetan lor dezakegun lan-esperientzia oso baliagarria izango zaigu etorkizuneko karrera profesionalerako.\nDesabantailak ere badaude\nIkasketak eta lana uztartzeak dakartzan desabantailen artean, funtsezkoa da, logikoa denez, ikasteko denbora gutxiago izango dugula. Praktikoak eta pragmatikoak izanik, lanerako bidaia-denborak aprobetxa ditzakezu zenbait zeregin aurreratzeko, hala nola irakurketa azkarra, gaiak azpimarratzea, apunteak errepasatzea…\nEz da berria lanak ahalegin handia eskatzen duela, eta, beraz, ikasteko energia gutxiago geratuko zaizu. Lan egiten eta ikasten dutenen nekea oso ohikoa da. Bi zereginak batera egiten dituzten pertsonen agortze horrekin batera, maila apalagoko irakasgai batzuetan matrikulatu beharra dago, eta horrek esan nahi du urte gehiago beharko direla amaitzeko. Zure noten eta gizarte-bizitzaren batez bestekoak ere eragin handia izango du.\nEzinbestekoa da ikasketak eta lana nola uztartu jakitea. Borondate- eta iraunkortasun-indar handia izan behar da, azken helburua gogoan izan behar da, eta egiten ari denaren balioa balioetsi behar da. Luzera begira, ahalegin orok bere saria du. Azpimarratu behar da, halaber, ikasketak eta lana uztartzeak dakarren abantaila ekonomikoaz gain, enpresa askok hautagaiaren borondatearen eta antolatzeko gaitasunaren sinonimo gisa ikusten dutela ohitura hori, eta, horrela, puntuak gehitzen direla enplegua lortzeko etorkizuneko elkarrizketei begira.\nHorrela, bada, prestakuntza eta lana konbinatzeak ikasketen gastuak ordaintzen lagun dezake, eta, aldi berean, ikasleak ezagutza ugari barneratuko ditu, bere lanbide-profila garatuko du eta langile trebeagoa bihurtuko da.\n← Erronka biralak: sareak duen arrisku handienetako bat\nNegazionismoa: errealitatea ukatuz →


Adisquidetasuna, entzuteona, ziñ edo juramentua, erlejiñua, sendi edo pamelija... guztija urratuten dau, dana osticopetuten dau loiquerijac.\nEta erettian, azija bidonduan jausi zan; eta bidaztijak ostikopetu, ta egu-txorijak jan egin leben.\n4. 1940-1968 gipuzkera antzerkia lab 0125\n(...) nik auzia garbitu ta erabaki bear det. Orregatik emen gelditzen dira baituta Petrikillo deitutakoa, sasi-medikutzan jardutzen dalako; ta beste gizon ori. (Tomax'engatik) Ni agintari bezela ostikopetu naulako....\n5. 1969-1990 bizkaiera literatur prosa a. gerenabarrena 0084\nZuzentasuna ostikopeturik, etsaiak eraso eban euren aberriaren alde ekitera etozan Prantziar gudariok, beljikarrak gogatsu, eskuak apurtueneko txaloakaz artu ebezan.\n6. 1969-1990 bizkaiera saiakera-artikuluak g. urrutia 0061\nGeyenak dagiena egin bear ba'dogu, geyenak eredutzat artzen ba doguz, geyenak derabillezan gal-bideak erabilli bear ba'doguz, geyenak euskerea ostikopetuten dabela-ta geuk be ostikopetu bearko; geyenak ontzat artzen ez daben ziñismena guk be ukatu bearko, geyenak gaiztoki-bidean jartzen ba'dira gu be bide bertantxe jarri bearko....\n7. 1969-1990 bizkaiera saiakera-liburuak b. de arrizabalaga 0054\n8. 1969-1990 gipuzkera poesia s. muniategi 0013


Nola izan zaitezke Jainkoaren laguna?\nJehobaren atsegineko izanez bizitzea posible da. Izan ere, Jainkoaren laguna izan zaitezke.\nAztertu benetako erlijioa praktikatzen dutenen sei ezaugarri.\nPartekatu Partekatu Nor gara Jehobaren lekukook?


Irekia Eusko Jaurlaritza - Gobierno Vasco :: 193.600 euro Hezkuntza Prestakuntza/Berriztapeneko proiektuetarako. (2013-07-09(e)ko Kointseiluan hartutako erabakia)\n193.600 euro Hezkuntza Prestakuntza…\n2013-07-09ko Gobernu Kontseiluaren Akordio nagusiak\nAgindua; honen bidez, unibertsitateaz kanpoko ikasketak -heziketa-zikloak izan ezik- ematen dituzten itunpeko ikastetxe pribatuei eta mendekoak ez diren ikastetxe publikoei dei egiten zaie hezkuntzako prestakuntza- eta berrikuntza-proiektuak egin ditzaten, eta 2013-2014 ikasturtean zehar proiektu horiek aurrera ateratzeko diru-laguntzak emateko baldintzak edo betekizunak ezartzen dira.\nGobernu Kontseiluak, Hezkuntza, Hizkuntza Política eta Kultura sailburuaren proposamenez, gaurko egunez agindu bat onartu du, Hezkuntza Prestakuntza/Berriztapeneko proiektuak egiteko unibertsitateaz kanpoko itunpeko ikastetxe pribatuak deitzen dituena eta 2013/2014 ikasturtean aurrera eraman beharreko proiektu horiek egiteko dirulaguntzak jasotzeko baldintzak zehazten dituena.\nUnibertsitateaz kanpoko irakaskuntza maila eta mota desberdinak, heziketa-zikloak izan ezik, ematen dituzten itunpeko ikastetxeak, curriculuma eta oinarrizko gaitasunen garapena hobetzeko planak aurkez ditzaten, deitzea eta 2013-2014 ikasturtean aurrera eraman beharreko proiektu horiek gauzatzeko dirulaguntzak jasotzeko baldintzak zehaztea ditu agindu honek, 193.600 euroko zenbateko globalekoak, helburu.


Tolosako Buruhandi eta Erraldoiak: herrian maitatuenak | Tolosa Turismoa\nTolosako Buruhandi eta Erraldoiak: herrian maitatuenak\nTolosa, Cultura, Gigantes, Cabezudos, Erraldoiak, Buruhandiak, Festak\nTolosarra denak badaki zer den buruhandien aurretik korrika ibiltzea eta noizbait beldur pixka bat sentitzea ere (bada oraindik ere buruhandiei beldur dienik!), baina den-denak hunkituta geratzen dira erraldoiak dantzan ikustean. Egun berezietan,Tolosako kaleetatik barrena desfilatzen dute eta gero eta gehiago dira artelan hau mirestera datozenak. Ez da harritzekoa, inork ez baitu sinesten 4 metroko garaierarekin horrela dantza egin daitekeenik. Ikusten duten arte!\nIdeia bat egiteko, Tolosako erraldoiak Alde Zaharreko lehenbiziko balkoietaraino iristen dira. Tolosako Konpartsa arduratzen da herriko ikono kultural hau zaintzeaz, entrenatzeaz, koreografiak prestatzeaz, entseatzeaz eta buruhandiekin batera kalera ateratzeaz. Prestaketarena lan nekeza da, izan ere, erraldoi bakoitzak 55 eta 60 kilo artean eta buruhandi bakoitzak 10 kilo inguru pisatzen ditu. Eta pertsona bakarra dago barruan! 2018an, Japoniara bidaiatu zuten, Lida Puppet Festa jaialdira.\nBaina, zein da erraldoi eta buruhandien jatorria?\nTeoria asko daude, baina sinesgarriena eliza katolikoan oinarritzen da. Diotenez, erraldoiak eta buruhandiak prozesioen aurretik irteten ziren beti, “Jainkoari ohorea eginez”. Erraldoiek noblezia irudikatzen zuten (erregeak bereziki); eta buruhandiek, aldiz, herria (deabruarekin antzekotasun handiagoa).\nTolosaren kasuan, 1657. urtekoak dira lehenbiziko informazioak. Francisco de Azpillaga delakoak Iruñeko erraldoiak egin zituen, baina ez zegoen horiek aterako zituen konpartsarik. 1977an baziren udalerriko erraldoi batzuk, baina gero baztertu egin zituzten. Geroztik, eta 1991ra arte, erraldoi modernoagoak egin ziren, seriean.\nSeriean sortze horrek ez zituen hain erakargarri egiten, eta, beraz, tolosar batzuk talde bat eratu zuten zerbait berria, originala, berdingabea sortzeko, nortasun handiagoa eta herriarekin lotura izango zituena. 1993an, urte osoa eman zuten lanean, eta, enpresa desberdinen laguntzarekin, gaur egun ezagutzen ditugun Tolosako lehenbiziko erraldoiak sortu zituzten.\nHorrelakoak dira erraldoiak barrutik!\nIñaki Moyuak sortutako konpartsak, gaur egun, 35 kide, 6 erraldoi eta 10 buruhandi inguru ditu. 1995ko maiatzaren 1ean, 4 erraldoi estreinatu zituzten (Domenjon González de Andia, Catalina de Tapia, Bordon dantzaria eta Neskatila) eta 7 buruhandi (Sorgina, Akerra, Txantxo, Ostegun Gizen, Ostiral Mehe, Txilabas eta Kalderero).\nGeroz eta interes gehiago sortzen zutela ikusita, konpartsa hazten hasi zen: 2004an, Tolosako Inauterien ohorez, Peiok eta Isabelitak erraldoien kuadrillarekin bat egin zuten. Veleta eta Ero Etxe sozietate gastronomikoen buruhandiak ere sortu zituzten. Haien asmoa beti izan da pertsonaia gehiago sortzea. Horrela sortu zuten azkena ere, Juanito Loperen omenez.\nErraldoiak dira gaur egungo umeen kutunenak, horrenbeste ezen haien txupeteak ematen dizkieten haiek uzteko garaia iristen zaienean. Ez da harritzekoa buruhandi txikiagoekin lasterka edo erraldoiak imitatzen ikustea.\nNeska-mutil askok jakin nahiko luke erraldoiaren barruan dantzatzean zer sentitzen den, eta hori Erraldoi eta Buruhandien Konpartsari zor diogu, betidanik Tolosako tradizio eder hau mantentzeko ilusioz jardun duelako.\nNoiz ikusi ditzakegu Tolosako erraldoi eta buruhandiak?\nTolosako Konpartsak egun berezietan desfilatzen du Tolosako kaleetatik, hala nola inauterietan (inauteriak, inauterietako larunbata), San Joanetan (txupinazoa, Kuadrila Eguna, prozesioa…) Gabonetan (Olentzeroren eta Erregeen kabalgatak), Babarrun Festan…\nHona hemen bideo bat. Begira zein harrigarria den dantzan eta etengabe jirabiraka hasten direnean:\n2020/01/23 | TOPIC, Museo, Tolosa, Turismo\nTopic: ilusioa zure esku dago\nTolosa iruditan: 2019ak emandakoa\n2019/12/23 | Olentzero, Eguberriak, Familia\nNor dira Olentzero eta Mari Domingi?\n2019/11/25 | Azoka, planak\nZer egin Tolosan euria ari duen egun batean\n2019/11/18 | Gastronomia, planak\nBabarrun-jana eta giro ona alde guztietatik Tolosako babarrunaren festa tradizionalean


Ekitaldiak - Azurmendi\nEneko Atxak ENEKO Ezkontzak, Ekitaldiak eta Katering sortu du, bere sukaldaritzaren onena Azurmendi jatetxearen azpian kokatzen den luxuzko espazioan eskaintzeko. Gainera, katering zerbitzua zure eskura jartzen du.\nENEKO -n ezteiak ospatzeko beharrezko diren espazio guztiak dauzka, hasieratik bukaerara arte: zeremonia ospatzeko mahasti idilikoa, egurrezko egitura ikusgarria duen saloi ireki bat eta dantzarako pista bat, DJarekin. Tratu desberdindua eskaintzen dugu ezkontza bakoitzean, bikote bakoitzari egokitutako detaileekin\nOspatu zure ezteiak\nAntolatu ekitaldi original bat, kalitatezkoa, 800 pertsonarentzako tokia duen espazio berdingabean. Konbentzioetarako, biltzarretarako, show-cookingetarako, dastatzeetarako, produktuen aurkezpenetarako edo gala-afarietarako leku egokia da. Imajina dezakezuen edozein ekitaldi dago zuen eskura.\nOspatu zure ekitaldia\nOspatu ENEKO Katering-arekin\nAzurmendi*** jatetxeak gune eta zerbitzu eskaintza zabala du zure ospakizuna apartekoa izateko.


Koniferoen baso epel - Wikipedia, entziklopedia askea.\nKoniferoen baso epel\nKoniferoen baso epelak munduan existitzen den biometako bati ematen zaion izena da. Multzo honetan daude sartuta Hego Amerika hego-mendebaldeko euri oihan epelak, Zeelanda Berriko eta Tasmaniako euri basoak eta Europa iparraldeko, Japonia hegoaldeko eta Asia erdialdeko hainbat baso.\nBaso hauetan koniferoen espezie asko ageri dira: zedroak, altzifreak, izeiak, sabinak, ipuruak, haginak, etab. Euri oihan epeletako hezetasunari esker, basoaren oihanpean goroldio ugari hazi ohi da, bai eta belar eta zuhaixka espezie asko ere. Egiturari dagokionez, baso sinpleak dira, bi geruza besterik ez baitaukate: zuhaitzen maila eta oihanpea.\nBaso mota hauetako hezeenek ekosistema lehortar guztien artetik biomasa gehien dutenak dira, eta hainbat kasutan, bere zuhaitzen neurria errraldoia da.\nKarpatoetako koniferoen baso epela, Eslovakia\nMultimedia: Coniferous forests


Eguzki Urteaga, Eusko Ikaskuntzaren Iparraldeko lehendakari - bizkaie.biz\nEguzki Urteaga, Eusko Ikaskuntzaren Iparraldeko lehendakari\nBizkaie! 2018-05-16 11:04 Kulturea\nJean-Michel Larrasqueten lekua hartuko dau.\nMaiatzaren 11n, Eusko Ikaskuntzaren Ipar Euskal Herriko administrazino kontseiluak erabagi eban Eguzki Urteaga izango dala lehendakari barria. Oraintsu hildako Jean-Michel Larrasqueten ordezkoa izango da. Ipar Euskal Herriko bulegoko beste karguak be barritu ditue.\nEguzki Urteaga Soziologia irakaslea da EHUn eta ikerlari atxikia Social and Business Research Laboratory-n. Soziologian Doktorea eta Lizentziaduna da Bordeaux 2 Unibersidadean eta Historian Lizentziaduna Pau et des Pays de l’Adour Unibersidadean. 30 liburu argitaratu ditu, esate baterako, La politique linguistique au Pays Basque (2004), La question basque en France (2004), La nouvelle gouvernance en Pays Basque (2004), La langue basque dans tous ses états (2006), Le vote nationaliste basque (2007) eta La Communauté Pays Basque : l’institutionnalisation du territoire (2017). 200 artikulu zientifiko be plazaratu ditu.\nEusko Ikaskuntzaren arabera, lehendakari barriaren asmoa da gobernantzea erabarritu eta talde-lana indartu. Bulegoko kide bakotxak eta administrazino kontseiluko kideek eginkizun zehatzak izango ditue aurrerantzean.\nGanera, hainbat arlotan bidea zabaldu nahi dau Urteagak eta honeek lan-arloak garatuko ditu: Enpresakaz partaidetzak adostea; udal eta erakunde publikoakaz hartu-emonak sedotzea; Hego Euskal Herriko erakundeakaz eta, batez be, hango Eusko Ikaskuntzaren atalakaz lankidetzea handitzea; beken eta antzekoen bidez, ikerlari gazteak Eusko Ikaskuntzara erakartea; eta komunikazinoari eta euskereari garrantzi handiagoa emotea.\nEguzki Urteagaren lehendakaritzapean, honeek izango dira Ipar Euskal Herriko Eusko Ikaskuntzaren bulegoko kideak: Jean-Claude Larronde diruzaina, Argitxu Etxandi idazkaria, eta lehendakariorde lanetan Isabelle Ajuriaguera, Argitxu Camus, Viviane Delpech, Anne-Marie Galé, Claude Mehats eta Maitena Urmeneta.


Zabalik Txerri Egunean postua jartzeko izen emateko epea . diariovasco.com\nZabalik 'Txerri Egunean' postua jartzeko izen emateko epea\n'Txerri Egunean' postua jartzeko izen emateko epea zabalik dago. Aurtengo abenduaren 17an ospatuko da Oiartzunen Ttur-Ttur Euskaltzaleon Bilguneak eta herriko hainbat eragilek antolatutako «Txerri Eguna». Madalensoro pilotalekua artisauen postuek beteko dute; eta horretaz gain, hirugarren urtez, ganadu-feria ere izango da.\nAntolatzaileek adierazi dute inork artisau produktuen, barazkien edota bestelako produkturen baten posturik jarri nahi balu, izena eman dezakeela Ttur-Tturrera deituta (943260182) edota e-postara idatzita (oiartzun.txerrieguna@gmail.com).\n«Azokan parte hartzeko baldintza bezeroekin harremana euskaraz ziurtatzea da. Leku arazoak direla eta, artisauen kopurua mugatua izango da, beraz, eskaera lehenengo bidaltzen dutenek izango dute lehentasuna», argitu dute Ttur-Tturreko kideek.


Sasi-dortoka - Wikipedia, entziklopedia askea.\nAlice eta Grifoa Sasi-dortokaren istorioa entzuten.\nSasi-dortoka Aliceren abenturak Lurralde Miresgarrian liburuko pertsonaia bat da. Izena eta ezaugarriak XVIII. mendeko plater ingeles batetik datoz: sasi-dortoka zopa (mock turtle soup). Plater hori egiteko ez zuten dortokarik erabiltzen, hauxe baizik: zekorraren garunak, apatxak, hankak eta buztanak.\nLewis Carrolli asko gustatzen zitzaion viktoriar gizarteari iseka egitea. John Tennielek horrela marraztu zuen Sasi-dortoka: dortokaren enbor, oskol eta hegatsekin, eta zekorraren buru, buztan eta hankekin.\nLiburuan pertsonaia malenkoniatsua da Sasi-dortoka.


‘Dantza’ filmari buruzko argazki erakusketa irekiko dute Bertizen - Bertizarana - 2019-07-04 - Erran.eus\n‘Dantza’ filmari buruzko argazki erakusketa irekiko dute Bertizen\nTtipi-Ttapa 2019-07-02 07:30\nErakusketan aurkeztutako irudiotan, ﬁlmatze saioetarako prestatutako set-etan garatzen ziren koreograﬁa eta eszena ederren berri ematen da.\nTelmo Esnalek zuzendutako Dantzaren ﬁlmatze saioetako argazkiekin osatu du erakusketa hau. «Saio horietan argazkiak egitera gonbidatu nindutenean, ez nekien zer aurkituko nuen; zinemaren mundua ez nuen barrutik ezagutzen, eta ez nekien zer-nolako egoerak eta aukerak izango nituen argazkiak egiteko. Estreinakora joan nintzelarik, baina, Igartubeitiko argi-itzalen artean dantzarien oin biluziek zurezko zorutik harrotzen zuten hautsaren artean lehen klikak egiten hasi orduko, ernamuindu zen niregan erakusketaren bidez aurkezten dudan proiektu fotograﬁkoa», aipatu du Xabier Artolak.\nDantza ﬁlm estetiko bat da, non dantzaren bidez istorio bat kontatzen den. Istorio hori herri batean gertatzen da, baserri giroko edozein herritan; munduko edozein lekutan gerta liteke, gertatu ere. Istorio horrek gizakiaren eta naturaren arteko harremanen berri ematen digu, eta biziaren –eta bizirautearen– metafora ere bada, hazia ereiten denetik fruitua jasotzen denerainoko zikloa osatzen baita ﬁlmaren hasieratik bukaerara bitartean, sortzetik heriotzarainoko bidea; lana, amodioa eta festa ere ukitzen dituela.\nErakusketan aurkeztutako irudiotan, ﬁlmatze saioetarako prestatutako set-etan garatzen ziren koreograﬁa eta eszena ederren berri ematen da, ﬁlmaren estetika –paisaiak, koloreak, formak, mugimendua, argia...– islatuz; argazkilariaren begitik eta ikuspuntutik betiere, jakina. Horrekin batera, eta osagarri gisa, ﬁlmaren making off-ekoak diren beste irudi sail bat ere aurkezten du Artolak.


Uberan - Euskal Idazleen Elkartea - Koldo Izagirreri elkarrizketa\n"Lorea Gernika, andrazko bat-eko testuak ez dauka zer ikusirik orain arte idatzi dudanarekin"Ostirala, 2015-06-26\nLorea Gernika, Andrazko bat (Susa) nobelan “ageri diren pasarte asko prentsarako txatalak bezala pentsatuak neuzkan, astean behineko kolaborazio bat egiteko”. Berria egunkariak egin zion enkargu bati esker hasi zen Koldo Izagirre Lorea Gernika pertsonaiaren ingurukoak idazten. “Idazten jarri eta luzera gabe, pertsonaia nagusitu zitzaion anekdotari. Gero eta garapen handiagoa eskatu zidan andrazko honek. Ezinezkoa egin zitzaidan prentsak derrigor behar duen karaktere kopuru zehatz eta murritzera mugatzea. Hala ere, trinko idazten dudala esango didate”. Ezerezean geratu zen kolaborazioa. Baina txatal horiekin eta ondoren idatzi zituen beste pasarte gehiagorekin ondu du Lorea Gernika, Andrazko bat nobela.\nLorea Gernika. Pertsonaiaren izena bezain garrantzitsua da izenondokoa: Andrazko bat. Askoren artean, bat. Arrunta, nolabait esatearren. Egunerokotasunari aurre egiten nahikoa lan duena. Horretan ere, gehientsuenak bezala. Zentzu horretan, edozein izan daiteke eta edonon aurki daiteke Lorea Gernika, ezta?\nBai, pertsona arrunta dela esan genezake nobela osatzen duten atalak banaka hartuz gero. Baina zaila izango da horiek denak pertsona berari gertatzea. Horrek bihurtzen du nobelako: arazo bihurtzen zaizkio topaketak, hizketak, detaileak, eguneroko gertatu arruntak. Eta berak nahi gabe.\nLorea Gernikaren irudia, azalekoa, pertsona heldu batena da. Ez da kronologikoki halaxe agertzen, baina liburuan Lorea nerabea Lorea gaztea Lorea alargundu berria eta Lorea amona agertuko zaizkigu. Denak dira Lorea Gernika pertsonaiaren parte. Xalo agertuko da, noiznahi hauskor. Bere ateraldi batzuk ordea, barrea eragingo diote irakurleari. Ez da umore “zuria”, ordea.\nHorretan asko laguntzen diogu ingurukoek batzuetan, hiper-interpretatu egiten dugulako bere esana. "Etorriko naiz bihar" esaten du xalo, zuk diozun bezala, hautestontziaren aurrean zalantza sortu zaiolako botoa nori eman. Hori entzunda, demokrazia plaza agerian egin behar dela uste dugu ari dela aldarrikatzen gure Lorea Gernika. Despiste bat izan du, baina zer edo zer asmatu du, berak uste ez duen tekla jo du…\nHelburu jakinik ez du izango hasiera batean, baina egoera ezberdinei aurre eginez, Lorea Gernikaren nortasuna ezagutzen joango gara. Lorea bera, bere identitatea osatzen joan den neurri berean, akaso? Edo azken hori esatea, gehiegitxo esatea al da?\nEz, ez, nik esango nuke horrelaxe gertatzen dela. Pixkanaka, oharkabean bezala, bere burua eraikitzen du. Ibilbide iniziatiko bat egin duen andrazkoa da, urtetsua izatea. Gaztetan egin ez zuena egin du. Eta, agian, berak uste ez bezalakoa bihurtu da. Horretan dabil, gauza gehiegi isiltzen ditu oraindik, nire iritziz, zeharo bestelakotu dela esateko.\nNobela batean, trama eraikitzea bezain garrantzitsua da pertsonaiak eraikitzea. Jokalekua ere funtsezkoa da. Kasu honetan, egoera eta kokalekua etengabe aldatzen dira. Atal bakoitza da fikzio bat. Eta ez dago trama zehatzik. Edo bai. Pertsonaia bera da trama, ezta?\nBai, pertsonaiak eraman nau batetik bestera… Pertsonaiak jasaten dituen egunerokotasunak pertsonaia nagusi desberdinekin narratu izan banitu, bestelako batasun bat beharko zuen nobela izateko. Idazten hasi eta oharkabean pertsonaia nagusitu zitzaidan, jakin-mina sortu zidan, nolakoa zen gaztetan, nola iritsi den orain dena izatera… Eta horrela, ildo mehe baina ohargarri batzuen bitartez, trama biografikoak eta ez hain biografikoak sorrarazi dizkit.\nPrentsarako zutabe baten protagonista izateko jaio omen zen Lorea Gernika, andrazko bat. Baina nonbait, zutabe batek ezartzen dituen mugak gainditu zituen pertsonaiak. Idazleari nagusitu egin al zitzaion pertsonaia? Horren ondorioz, Lorearen abenturak alboratzeko tentaziorik izan al zenuen inoiz? Eta nobelara egokitzeak, zertan baldintzatu du hasierako egitasmoa?\nHarrapatu egin ninduen, idaztera behartu ninduen. Era obsesibo samarrean gainera. Ni horretan tematu nintzen, idazten, apunteak garatzen, aberasten… Lorea Gernika idaztea plazer bat izan da, ez nau aspertu batere. Beraz, nik idatzi eta idatzi egin nuen, nobela bat edo zer egin behar nuen kontuan hartu gabe. Bost axola zer aterako zen. Gustura ari nintzen eta kito. Ez dut ezertara egokitu behar izan, ez nuen "nobela bat idatziko dut" erabaki idazten hasteko. Eta, bestalde, ez dut horrela funtzionatzen. Nobela dela erabaki zuen Gorka Arresek, eta ni haren esanetara.\nEz zekienaren jabe egin da. Hori da bere abentura. Antzekorik adierazi zenuen liburuaren aurkezpen ekitaldian. Anekdotek ordea, zer pentsatua emango diote irakurleari. Belaunaldi talkaz (pizzeriako pasartea), biloba-guraso-aiton amonen harremanaz, adinduekiko dugun joeraz (liburutegiko pasartea), demokraziaz (Lapikoa atalean)...\nUmorearen esparru horretan mugitu naiz, xalotasun faltsua da batzuetan, irriz estalitako kritika bestetan. Eta malenkonia edonon. Lorea Gernika medium bat da, kontaktua sortzen du azpian egon litekeen bigarren errealitatearekin.\nKapitulu/atal bakoitzak izaera propioa du. Estilo, molde eta hizkera ugarikoak dira 53 atalak. Lekuek, edota jokalekuek, funtzio garrantzitsua betetzen dute nobela honetan. Erronka handienetakoa izango zen: tokian tokiko ukitu horiekin, Lorea berbera islatzea, ezta?\nErronka handiena, egia esan, idazkera edo estilo bat asmatzea izan da, idazlea ez nagusitzea. Lorea Gernika, andrazko bat-eko testuak ez dauka zer ikusirik, maila horretan, orain arte idatzi dudanarekin. Hori zor nion pertsonaiari, bera izatea bideratzaile, eta kontaera egoki bat behar zuela iruditu zitzaidan. Ni ez naizen beste narratzaile bat aritu da Lorea Gernikarenak kontari. Gero, tokian tokiko ukitu horiek, oso pertsonaiarenak dira: batetik bestera alde egiten du, berritasun bila seguruenik. Logikoa da bertakoa egiten saiatzea, edo tokian tokiko hizkeratik hartzea.\nAmaia Ezpeldoi, 'aurkari dialektikoa, zeharbideko laguntzailea'\n“Euskal Herriko hondartza luzeenean, oinak busti eta burua erne, pentsamenduan sartzen ahal da. Baina ez da dauka gogoan atxikitzea merezi duen ideiarik”. Ibilera horiek dira irakurriko ditugun lehenak. Bilakaera bat sumatuko dugu nobelaren akaberan. Pentsamendua azkazaletan duela, Amaia Ezpeldoi etorriko zaio burura: “Ikasi dut, Amaia, ikasi dut: perfekziora ergeltzen gara azkazalak mozten ditugun aldi bakoitz”. Pertsonaiaren bilakaeran, pisua izango dute Ezpeldoi detektibearen agerpenek.\nAmaia Ezpeldoi da Lorea Gernikak behar zuen laguna: aurkari dialektikoa, zeharbideko laguntzailea. Hiru bat aldiz egiten dute topo, eta galderekin erantzuten die Lorea Gernikaren galderei hiruretan. Funtsezkoak dira galdera horiek Lorea Gernikaren pentsamenduaren bilakaeran, bai. Detektibeak asko daki gizarte honetako katramilez, eta emakumezkoak bakarrik jakin dezakeen sakontasunez.\nItxaro Bordaren Amaia Ezpeldoik dirudiena baino paper garrantzitsuago du nobelan. “Ez duzu uste atsoen artean ere badela otsorik franko?”, ironiaz botako dio Amaiak Loreari, artean ezagutu berri. Eta aurrerago, zer pentsatua emango dio ateraldiak Loreari, “atsoon artean badagoz otsoak... Baita behar be!”. Zuk esana da, literaturan objektu izatetik, subjektu izatera pasa dela emakumea. Alor horretan, aurrekaritzat har daiteke Itxaro Borda-Amaia Ezpeldoi binomioa?\nBinomio hori indar handikoa da dudarik gabe. Gure literaturan emakumeak izan dituen rolak aztertuko dira halako batean, eta areago nabarmenduko da Itxaro Borda idazlearen eta Amaia Ezpeldoi pertsonaiaren garrantzia. Baina lehen oihua Amaia Lasak jaurti zuen 1971ean, laster mende erdi: "a e i o u berri bat esan nahi nuke". Orduan azaldu zen lehen aldiz emakumea bere buruaren jabe izateko borrokan. Eta bakardade beldurgarrian.\nArazo bihurtzen zaizkio topaketak, hizketak, detaileak, eguneroko gertatu arruntak. Eta berak nahi gabe\nIdazten hasi eta oharkabean pertsonaia nagusitu zitzaidan, jakin-mina sortu zidan, nolakoa zen gaztetan, nola iritsi den orain dena izatera…\nLehen oihua Amaia Lasak jaurti zuen 1971ean. Orduan azaldu zen lehen aldiz emakumea bere buruaren jabe izateko borrokan. Eta bakardade beldurgarrian


Cookien politika - Zurekinbus\nGure eta hirugarrenen cookieak erabiltzen ditugu, gure zerbitzuak hobetzeko, webgunea pertsonalizatzeko, gure erabiltzaileen nabigazioa errazteko, erabileraren inguruko neurketak eta estatistikak osatzeko eta zerbitzuetan identifikatzeko, erabiltzaileek webgunea erabiltzen duten moduaren analisiaren bitartez.\nNabigatzen jarraitzen baduzu, horien erabilera onartzen duzula ulertuko dugu.\nCookieak zure ordenagailura deskargatzen diren fitxategi batzuk dira, zenbait webgunetara sartzen zarenean. Besteak beste, erabiltzaile baten nabigazio ohiturei buruzko informazioa biltegiratu eta berreskuratzeko aukera ematen diote cookiek webgune bati, eta daukaten informazioaren eta bere tresnak erabiltzeko moduaren arabera, erabiltzailea ezagutzeko erabil daitezke.\nLortu nahi den helburuaren arabera:\nCookie teknikoak: erabiltzaileari webgune, plataforma edo aplikazio batean nabigatzeko eta bertako aukerak edo zerbitzuak erabiltzeko aukera ematen dioten horiek dira, esate baterako, datuen trafikoa eta komunikazioa kontrolatzea, saioa identifikatzea, sarbide mugatuko guneetara sartzea, eskari baten zati diren osagaiak gogoratzea, eskari baten erosketa-prozesua gauzatzea, ekitaldi batean izena emateko edo parte hartzeko eskaria egitea, nabigazioan segurtasun-elementuak erabiltzea, bideoa edo soinua zabaltzeko edukiak biltegiratzea edo sare sozialen bidez edukiak partekatzea.\nAnalisirako cookieak: guk edo hirugarrenek tratatu ondoren, erabiltzaile kopurua zehaztea eta erabiltzaileek eskainitako zerbitzua nola erabiltzen duten neurtzea eta aztertzea ahalbidetzen duten horiek dira. Horretarako, gure webgunean egin duten nabigazioa aztertzen da, eskaintzen dizkiegun produktu edo zerbitzuen eskaintza hobetzeko.\nErabiltzailearen saioaren sarbidea kudeatzeko aukera ematen duten cookieak, gunera sartzen den bakoitzean, erabiltzaile-izena eta pasahitza sartu behar ez izateko. Erabiltzaileari bere orria konfiguratzeko aukera ematen dioten cookieak, hala nola nabigatzailearen hizkuntza.\nErabiltzaileek Gunean daukaten jarduera neurtzeko aukera ematen duten cookieak, hobekuntzak egiteko.\nBere nabigazio ohituren arabera, erabiltzaileak ikusten dituen iragarkiak konfiguratzeko aukera ematen duten iragarki-cookieak.\nHorrez gain, iraupenaren arabera, cookieak mota hauetakoak izan daitezke:\nSaioko cookieak: erabiltzailea webgune batera sartzen denean datuak jaso eta gordetzeko balio dute. Cookie horiek ez dira erabiltzailearen ordenagailuan gordetzen saioa iraungitzen denean edo nabigatzailea ixten duenean.\nIraunkorrak: cookie hauen bidez, datuak erabiltzailearen ordenagailuan gordeta geratzen dira, eta erabiltzaileak webgunea uzten duenean eta berriro konektatzen denean eskuratu eta tratatu daitezke. Erabiltzaileak edonoiz ezabatu ditzake cookie hauek.\nWebguneak erabiltzailearen inguruko informazioa eskuratzen du bisitariaren disko gogorrean instalatutako cookie hauen bidez. Informazio horrek ez du, inola ere, erabiltzailea pertsonalki identifikatzeko balio, eta ez da inolako isilpeko informaziorik gordetzen, hala nola helbide elektronikoa, erabiltzailearen izena, telefonoa, etab.\nWebgune honetan nabigatzen denean, cookie hauek erabiliko dira:\nNola desinstalatu, blokeatu edo ezabatu daitezke cookieak?\nErabiltzaileak edonoiz ezabatu ditzake bere nabigatzailean instalatu diren cookieak. Hona hemen jarraitu beharreko urratsak:\nFirefox nabigatzailea: Tresnak -> Aukerak -> Pribatutasuna -> Historia -> Konfigurazio pertsonalizatua. Informazio gehiago eskuratzeko, Mozillaren euskarrira edo nabigatzailearen laguntzara jo dezakezu.\nChrome nabigatzailea: Konfigurazioa -> Erakutsi aukera aurreratuak -> Pribatutasuna -> Edukiaren konfigurazioa. Informazio gehiago eskuratzeko, Googlen euskarrira edo nabigatzailearen laguntzara jo dezakezu.\nSafari nabigatzailea: Hobespenak -> Segurtasuna. Informazio gehiago eskuratzeko, Applen euskarrira edo nabigatzailearen laguntzara jo dezakezu.\nInternet Explorer nabigatzailea: Tresnak -> Interneteko aukerak -> Pribatutasuna ->\nKonfigurazioa. Informazio gehiago eskuratzeko, Microsoften euskarrira edo nabigatzailearen laguntzara jo dezakezu.\nEguneratzeak eta aldaketak Cookien politikan\nGune honek aldaketak egin ditzake Cookien Politikan, legearen eskarien ondorioz, edo politika egokitzeko, cookie berriak gehitzen badira. Erabiltzaileari webgunearen bidez jakinaraziko zaizkio aldaketok. Cookien politikaren azken bertsioa da esteka honetan dagoena.\nZBren orri ofiziala\nGure webgunean cookieak erabiltzen ditugu zure lehentasunak gogoratuz eta bisitak errepikatuz esperientzia garrantzitsuena eskaintzeko. "Onartu" sakatuta, cookie GUZTIAK erabiltzea onartzen duzu.


«Orain, benetan sinisten dut edozer gauza egiteko gai naizela»\n31 urtarrila, 2020 Elkarrizketa 426\nPerkusioa jotzeko trebatzen hasi zenean, etorkizunean Ordiziako musika eskolan irakasle lanak egitea amesten zuen Iñaki Telleriak (Idiazabal, 1978). Musikaren munduan lehen urrats haiek eman zituenean ordea, bide horrek noraino eramango zuen imaginatu ere ezin zuen egin. Gaur gaurkoz, Barakaldoko Udal Bandako perkusio jotzailea da. Bokazio duen hortan ere badabil, Zornotzako musika eskolan perkusio eskolak ematen baititu. Eta horrez gain, sormena garatzeko aukera ere badu, Kukai dantza taldeari eta beste proiektu batzuei esker.\nMusikari lotuta egin duzu bizitza, ibilbide oso oparoarekin gainera. Geneetan daukazun zerbait da?\nNire familiakoak txistuaren bueltan ibili izan dira beti; aita, aitona… Etxean jan dudan zerbait da. Ni, aldiz, oso-oso berandu hasi nintzen musikan. Oso gazte utzi nuen eskola, eta lanbide desberdinak izan nituen. Ile-apaintzaile eta anbulantzietan adibidez.\n21 urterekin ezagutu nuen nire ondorengo maisua, Jesus Mari Garmendia. Perkusio jotzailea da eta hortaz bizi zen. Arreta ematen zidan.\nEgun batean, berriketan, esaldi lapidario bat bota zidan: ‘Erraza da, beste batzuk lau ordu sartzen badituzte, hontaz bizi nahi baduzu, 10 sartu beharko dituzu’.\nHark esandakoak oso kontutan izan dituzu.\nErrenterian egin nituen perkusioan formakuntza jasotzeko sarrera frogak. Lau urtetan zehar ikasketak eta anbulantzietako lana uztartu nituen. Bosgarren urtean, erabaki bat hartu behar izan nuen. Perkusio jotzaile izan eta hortik bizi nahi nuen, beraz apustu fuerteagoa egin eta eszedentzia eskatu nuen lanean. Erdi mailako ikasketak bukatu berri nituen eta ikastetxe desberdinetan sarrera probak egin nituen.\nNire erronka zen, proba egin nuen ikastetxeen erdietan hartzea, eta hala bazen, banuela hontatik bizitzea. Zaragozan eta Musikenen atera nituen plazak, eta Musikenen ikasi nuen azkenean. Orain agian pixka bat normalizatu da hori, baina garai hartan, Musikenen ikasi genuen lehenetarikoak ginen. Toki guztietako ikasleak zeuden. Baita irakasleak ere. Musikaren munduan erreferente diren irakasleak izan nituen.\nArtista, jaio ala egin egiten da?\nAskotan hitz egiten da hortaz, eta beti defendatu dut bietatik behar dela. Baina musikatik bizitzeko, talentuaz harago, lana gogor egin behar da. Jarrera izanda, eta bidean jende aproposarekin gurutzatzen bazara, aurrera egiteko aukera gehiago izango duzu.\nNire kasuan, oso fina izan naiz hortan. Ikasketa urteetan, astelehenetik astelehenera, goizeko lehen ordutik gaueko ordu txikietara, ikasi, ikasi eta ikasi egin nuen.\nNora ekarri zaitu esfortzu horrek?\nMusika klasikora eta orkestra sinfonikoetara bideratuta egon da nire formakuntza eta nire lanbide gehiena ere. Lehen urteetan, Nafarroako Orkestran froga batzuk egin eta haiekin kolaboratzen ibili nintzen.\nIazko urtea, Euskadiko Orkestra Sinfonikoarekin abono kontzertua ematen bukatu nuen. Abenduaren 25ean ETBn eman zuten. Bestalde, duela 10 urte, Barakaldoko Udal Musika bandako perkusionista naiz, eta hortaz gain, Zornotzako musika eskolan ere ematen ditut eskolak.\nBaina beste proiektu batzuetan ere ari zara.\nBai, agian daukadan jatorriagatik-edo, eta Kukai dantza taldea ezagutzeak eta haiekin harremana izateak mundu izugarria ireki zidan. Euskal tradizioa eta musika garaikideak uztartzen dituen proiektu batean sartzeko ateak ireki zizkidan.\n«Aukerak aprobetxatzen bai, baina aukerak sortzen ere jakin dut»\n«Nire ametsa zen Ordiziako Musika Eskolan klaseak ematea. Ez nuen gehiago ezagutzen»\n«Bidea gogorra izan da, baina denboraren filtroak oroitzapen onak gorde dizkit»\nAukerak aprobetxatzen jakin duzu.\nHori batetik, baina baita aukerak sortzen jakin ere. Musikenen izan nintzen urteetan, adibidez, Krater taldea sortu genuen hainbat ikaslek eta irakaslek.\nKukairekin ere, sokaren inguruan beraientzako musika idazten hasi nintzen. Bidean ezagutu ditudan beste hainbat pertsonekin ere garatu ditut beste hainbat proiektu: Aitor Furundarenarekin egin nuen proiektu bat Tere Irastorzaren liburu batzuen inguruan; Juan Kruz Igarabiderekin, euskal irakurketa ume-umetatik sustatzeko DVD baten proiektuan ere parte hartu nuen; Garikoitz Mendizabalekin, Sosegua ikuskizunean, zuzenekoetan aritu naiz.\nZertan aritzen zara gusturago?\nOso desberdinak dira. Irakasle lana adibidez, oso bokazionalki egiten dut. Nire lanbidea musika jotzea da berez, baina beti hor izan dudan har bat da irakaskuntza. Kontatzeko behar bat eta erakusteko ikuspuntu propioa dut. Esperientzia oso positiboa da, umeekin lan egin eta haien eboluzioa ikustea.\nMundu sinfonikoa, interprete gisa zuzenagoa da. Aldiz, beste guztiak, sortzaile bezala asetzeko gaitasuna ematen dit.\nMusikaren mundua oso zabala dela deskubritzen joan zara beraz.\nNire ametsa zen Ordiziako Musika Eskolan klaseak eman ahal izatea. Ez nuen gehiago ezagutzen. Eta Musikene bezalako zentro batetik igarotzeak, formakuntzaz gain, beste gauza positibo asko eskaini dizkit. Begirada aldatu zidan. Lehen Goierriri begira bizi nintekeen, erdi mailako ikasketak egin nituenean Euskal Herrira zabaldu zitzaidan begirada, eta Musikenen mundu guztira. Ikas ditzakezun ezagutza tekniko guztiak baino positiboagoa da hori.\nBidea gogorra izan da, baina denboraren filtroak oroitzapen onak gorde dizkit, eta orain,benetan sinisten dut edozer gauza egiteko gai naizela . Aldaketa hori pertsona baten bizitzan oso garrantzitsua da.\nGoi mailako ikasketak egiten ari nintzenean, orkestra profesionalekin kolaboratzen nuen. Horietako bat Parisko Ensemble Interconteporain taldearekin izan zen. Ikasturte amaierako harpa kontzertu batean, perkusioarekin lagundu eta hortik sortu zen aukera. Sari gisara edo, Parisko taldearekin kontzertu didaktiko batean parte hartzeko gonbitea egin zidaten. Musika garaikidearen instituzio bat da talde hori. Haiekin nengoela hasi nintzen sinisten benetan posible zela.\nIbilbide horrek begirada zabaldu badizu ere, jaioterriarekin lotura mantentzen duzu. San Blas festak ospatzen ari zarete egunotan eta Txistularien Alardean zuzendari lanak egin dituzu beste behin ere.\nAitak hasi zuen Txistularien alardea duela 27 urte, eta orain 12 urte luzatu zidaten zuzendaritza hartzeko ardura. Herriko talde pila batek parte hartzen du, eta musika da aitzakia herrian dauden eragileek elkarrekin festa moduko bat antolatzeko. Pasa den asteburuan egin genuen. Txistulariez gain, Kantu Birako lagunak, Axari dantza taldea, danborradakoak, eta hainbat herritarrek sorpresa batzuk zituzten prestatuta. Horietaz aparte, betiko lagun bereziak izan ziren. Aitor Furundarena soinuan, Garikoitz Mendizabal txistuan, eta guztia janzten lagundu zuten beste musika guztiak ere.\n2020. urtea nola dator?\nBete-betea. Otsailean Donostiako musika eskolan ikastaro bat dut, perkusio joleak ez diren musika irakasle eta ikasleei perkusioko oinarrizko teknikak erakusteko.\nBestalde 2020a Beethoven-en urtea da eta EusKdivarius Kameratarekin Beethovenen Bederatzi sinfoniak joko ditut. Gipuzkoako hainbat herrietan izango gara. Goierrin Beasainen, apirilaren 26an. Abendura arte luzatuko da programazioa.\nEta horrez gain, Opus Lirica taldearekin, Don Giovanni opera egingo dugu otsailean, Donostiako Kursaalean.\n« Beterano bat kantuan gazteen ekitaldi bat aurkezteko\nLur eta Amets, Beasainen »


Uztailaren 1etik aurrera komertzioek plastikozko poltsak kobratzen hasi behar dute - KontsumoBIDE-Kontsumoko Euskal Institutua\nUztailaren 1etik aurrera komertzioek plastikozko poltsak kobratzen hasi behar dute\nUztailaren 1etik aurrera, komertzioak kobratzen hasiko dira kontsumitzaileei establezimenduetan, online salmentetan edo etxera eramandako erosketetan ematen dizkieten plastikozko poltsak. Horrela ezartzen da Gobernuak oraintsu onartu duen araudi berrian, hilabete dezenteren atzerapenarekin ezarritako Europako plastikozko poltsa arinen kontsumoa murrizteko zuzentaraua jasotzen duena.\nArau horren bidez ingurumenaren kutsadura eta plastikoek itsas inguruneetan duten eragina murriztu nahi dira. Bertan, poltsa horiek kobratzeko salbuespenak daude eta pixkanaka ezartzeko helburuen egutegia ezartzen da. Lehenengo fasea uztailean hasiko da; orduan, komertzioek poltsa mota bi eskaini ahal izango dituzte doan:\nPoltsa oso arinak, hau da, 15 mikra baino gutxiagoko lodiera dutenak, baldin eta higiene arrazoiengatik edo solteko elikagaiak eramateko eman behar badira.\n50 mikrako edo hori baino lodiera handiagoko poltsak, baldin eta plastiko birziklatuaren portzentajea % 70etik gorakoa bada. Kasu horretan, bilgarri mota horren ezaugarriak egiaztatzen dituen dokumentazioa eduki beharko dute establezimenduek.\nBeste poltsa guztiak kobratu egin behar dira. Errege dekretuan prezio orientagarri batzuk ematen dira, lodieraren araberakoak, baina denda bakoitzak ezartzen dituen prezioak jendeak ikusteko tokiren batean erakutsi beharko dira, eta bertan, kobratu beharra ezartzen duen araudia ere zehaztu beharko da. Zenbateko orientagarri hauek poltsetarako dira:\nOso arinak, salbuetsita ez dauden erabileretarako ematen direnean: 5 zentimo.\n15 eta 49 mikra arteko lodiera dutenak: 15 zentimo.\n50 mikrako edo hori baino lodiera handiagoko poltsak: 15 zentimo poltsa bakoitza.\n50 mikrako edo hori baino lodiera handiagoko poltsak, plastiko birziklatua badu % 50ean edo hortik gora eta % 70etik behera: 10 zentimo poltsa bakoitza.\nNeurri horiez gainera, araudi berriak ezartzen du gutxienez lehenengo urtean zehar informazio eta sentsibilizazio kanpainak egin behar direla. Kanpaina horietan berariaz agertu behar da poltsa mota bakoitza hondakinentzako zein edukiontzitara eraman behar den, poltsaren ezaugarriak aintzat hartuta.\nBigarren fasea 2020ko urtarrilaren 1ean hasiko da. Hortik aurrera:\nDebekatuta egongo da zatitu daitezkeen plastikozko poltsak ematea, hau da, horien konposizioagatik mikrozatiak sortzeko modukoak diren poltsak ematea. Mota horretako materialen artean sartzen dira, oxigenoak, argiak, beroak eta urak zatitu ditzaketen plastikoak.\n50 mikrako edo hori baino lodiera handiagoko poltsen gutxienez % 50a birziklatutako plastikoa izan behar da.\nAzken fasea 2021eko urtarrilaren 1ean hasiko da. Hortik aurrera debekatuta egongo da plastikozko poltsa arinak eta oso arinak ematea; salbuespen bakarra ezarriko da: konposta egiteko plastikoz egindakoak izatea.\nAraudia: 293/2018 Errege Dekretua, maiatzaren 18koa (BOE, 122. zenbakia, 2018ko maiatzaren 19a).


CIDETECek erregai pilen entseguen nazioarteko III. Workshopean parte hartuko du | Cidetec\nCIDETECek erregai pilen entseguen nazioarteko III. Workshopean parte hartuko du\nEntseguen harmonizaziotik estandarizaziora\nEmaitza konparagarriak eta erreproduzigarriak lortzeko lehen urratsa entseguak harmonizatzeko prozedurak egotea da. Europako "Stack-Test" proiektuaren esparruan, mintz polimerikoko erregai pilak (PEMFC) karakterizatzeko gida bat garatu nahi da, errendimenduari, iraungarritasunari eta segurtasun jarraibideei erreparatuta, aplikazio eramangarri, geldikor eta automotrizeetarako. Workshop honetan –horrelako hirugarrena da–, helburua da foro bat eskaintzea proiektuaren partzuergoaren, industriaren eta beste ikerketa erakunde batzuen artean, testetan erabilitako programen araberako emaitzak eztabaidatzeko.\nAldi berean, posterrak aurkezteko saio bat egingo da, proiektuaren bilakaeraren zein oro har gaiaren gaineko xehetasunak erakusteko.\nCIDETECek "Esperientziak Dead-End funtzionamendu baldintzetan" izenburuko ahozko aurkezpen batekin parte hartuko du, eta bertan horrelako eragiketak optimizatzeko orduan lortutako emaitzak azalduko dira, automoziorako bereziki interesgarriak. Parametroak era egokian aukeratzeak eraginkortasuna handitzea ahalbidetzen du hidrogenoaren erabilerari eta stackean lortutako potentziaren dentsitateari dagokionez, eta horretarako beharrezkoa da balantze egokia egitea erregaiaren birzirkulazioaren eta purgen artean –purgak beharrezkoak dira ezpurutasunak prebenitzeko, baina minimizatu egin behar dira erregai galerak mugatzeko–.\nWorkshopa ZSW, Eguzki Energia eta Hidrogenoaren Zentroak antolatu du, eta Ulmen egingo da, Alemania, 2015eko ekainaren 16an eta 17an.\nInformazio gehiago eta izena ematea:


"Buyan, heriotzaren uhartea", XIII. mendeko herrialde eslaviarretako mitologia eta historia abenturazko istorio batean — Eibar.ORG | Eibarko peoria\nHemen zaude: Hasiera / Blogak / e-gorblog / "Buyan, heriotzaren uhartea", XIII. mendeko herrialde eslaviarretako mitologia eta historia abenturazko istorio batean\n"Buyan, heriotzaren uhartea", XIII. mendeko herrialde eslaviarretako mitologia eta historia abenturazko istorio batean\ne-gor 2019/10/15 07:05\nAEBetan eta Frantzian publikatzeaz gain, Xabier Etxeberria, Martin Etxeberria eta Aritz Trueba egileek euskaraz ere kaleratu dute komikia Turko Comics zigilu propioaren bidez\nIrudia: Aritz Trueba\nUrte anitzez egin dute lan Martin Etxeberria eta Xabier Etxeberria gidoilariek eta Aritz Trueba marrazkigileak Buyan komikian, eta azkenik heldu da fruitua jasotzeko ordua. Laster AEBetan eta Frantzian ikusiko du argia, Insight Comics eta Akileos argitaletxeen eskutik hurrenez hurren. Eta, guretzat garrantzitsuena dena, euskaraz ere atera berri da, Buyan, heriotzaren uhartea.\n210 orriko komiki mardula dugu hau. XIII. mendean Errusiako ipar-mendebaldean kokatzen da istorioa. Protagonista Maansi da, bere herriaren aurkako eraso batean emaztea galdu duen ehiztari gaztea, mitologia eslaviarreko Buyan hildakoen uhartearen bila abiatzen dena harekin elkartzeko.\nIazko Eusko Jaurlaritzaren komiki-dirulaguntzetako bat eskuratu zuen Aritz Truebak Buyan egin ahal izateko. Horrez gain, euskaraz atera ahal izateko, Turko Comics zigilu propioa sortu dute egileek. 430 ale inprimatu dira euskaraz momentuz. Biba zuek!\nKomikiaren webgunea ere paratu dute, lagin batekin, aurkezpenen zerrendarekin, saltokiekin eta abarrekin. Donostiako Udal Liburutegian egin zuten aurkezpena hil honen 10ean, baina hurrengo asteetan aurkezpen gehiago egingo dituzte hainbat tokitan, beraz adi!\nKomikia ondoko dendetan eskuratu ahal izango da:\netiketak: Buyan, komikiak


Fishbourne Bidaiarien eta Car Ferries\nFishbourne bidaiarien eta auto-ferry txartela prezioak, ordutegiak, txartelak erreserbak eta Fishbourne Portsmouth bela informazioa.\nKonparatu erabilgarri Fishbourne ferry txartela prezioak denbora errealean eta merkeena Fishbourne autoa eta bidaiarien ferry eta Fishbourne, Portsmouth online bela Wightlink Ferries ferryak berrespena berehalako erreserbatu. Search pertsonalizatua\nTicket Prezioak eta Erreserbak Book Fishbourne Ferry Sarrerak Wightlink Ferries ferryak Fishbourne Portsmouth online bela eskuragarri ferry txartelaren prezioa merkeena gozatzeko.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Fishbourne bidaiarien edo auto-ferry txartela, onboard ostatua eta ibilgailu mota guztiak ordaindu beharko da, eta hori benetan. a Fishbourne ferry txartelaren prezioa lortzeko eta zure ferry txartela erreserbatu segurtasunez online mesedez, denbora errealean erabili, ferry erreserba ezkerreko formularioan orrian. Halaber, gai bat gehitzeko zaude hotel zure helmugara, edo beste inon, zure ferry txartela zure ferry txartela erreserba osatuz. Fishbourne buruz gehiago\nFishbourne herrixka txiki-txiki Lehenengo leku bisitari asko ikusten denean bidaia Wight uhartea eta izan daitezke. Cowes eta Ryde artean etzanda, uhartearen ipar aldean, ibilgailu ferryak sei miliako itsasoaren Portsmouth zeharkatu egiteko terminal da.\nBidaiarien ferryak Portsmouth exekutatu Wight uhartea. Ez dago Wightlink autoa eta bidaiarien ferry aukera horrek Fishbourne edo FastCat zerbitzu horrek bakarrik hartzen oinez bidaiari, zuk hartu Ryde at lurrak da. Wightlink Ferries exekutatu urte osoan bai Fishbourne edo Ryde. Portsmouth Fishbourne bidaia hartzen 40 minutu eta Portsmouth Ryde besterik 18 minutu. Zerbitzuak exekutatu oso aldizka egun egiten Solent zehar hop erraz bat egiteko osoan zehar. ataka utziz fantasiazko Portsmouth Waterfront eta Spinnaker dorrea aldiz batzuk lortuko duzu.\nWight uhartea The Island handiena British penintsulako eta oporretako helmuga benetan berezia off da. Island paregabe landa, urrezko hondartzak, primerako erakargarri eta buru-spinning gauza egin zure oporretako esperientzia bat ez duzu inoiz ahaztuko egingo zenbaki bat nahasketa.\nHartu break uhartean ibilaldi ikusgarrienetako batean eta behar-ikus edo parte hartzeko kirol mota guztietan - parapentea eta golf eta hipika kitesurfing from. unwind edo hornitzen nahi duzun ala ez, gure jatetxe handi eta pubak Wight uhartea ezinbesteko zehar josita zerrenda aurkituko duzu. Oraindik Lurrun trenen bada, Wight lurrun Ryde trenbide bisitatu ahal izango duzu. Haurrentzat, ez turismo erakargarritasun Wight Zoo uhartea eta Dinosaur Sandown eta Godshill Model Village.For bila ari direnentzat arte eta kultura uhartea barne-kopuru handi bat dira, bisitatu Alum Bay Glass, Barton Manor lorategiak eta mahastiak baita Osborne House East Cowes. Appley Beach formak hiru hondartza, sei miliako Ryde tarte parte, asko jotzen Appley bere hondartza bat izan da. Eta zure gogoko absolutua izendatuko eskatu, Appley zen bosgarren, eta hainbat aurretik ezarritako Wight resort eremu. Rated garbiena hondartza, Appley en primerako urrezko harea hedadura da onena itsasbehera bizi. Aparkaleku eta Access: errepidea, parking Appley Park hondartza sarbidea. Garraio publikoa: Hartu Hegoaldeko Vectis lautada batera. Zerbitzuak: Picnic Appley Park inguruan, hurbileko laku piraguismoa. Dogs: Ez dago baimenik maiatza-iraila.\nArreton Down unimproved klarion erdiko klarion Wight uhartea ridge downland eremu handiena da. Zientifiko Interes Berezia (SSSI) Web bat da, klarion larre landareak eta tximeletak ugari onartzen eta Ekialdeko Yar Valley gehiagoko hegoaldean bikaina aldiz dauka. Arreton Down Hampshire eta Wight Wildlife Patronatuaren kudeatutako askotan fauna erreserba bat. 19 hektarea (48 akre) lur hartzen du. Grid Erreferentzia SZ 538 871.\nBembridge Beach hondartza onena Urte osoan hautagai bat, oinezkoentzat - bereziki txakurrak dituzten - eta beachcombers maite honetan hondartza zabala, bizia Portua eta marina bela ospe handiko zentro adjoins giro baketsuan. hiru alboetan inguratuta itsasoak, itsasertzeko sartzeko hainbat puntu, Bembridge hondartzako harea harribil aldatu egiten da eta leku handia maskorrak biltzeko edo rock igerilekuak aztertzen itsasbeheran da. Aparkaleku eta Access: Hainbat sarguneak hondartzak, portua gertu marina arabera sarrera nagusian, aparkalekua barne, Lane End eta Forelands (Lifeboat geltokia). Garraio publikoa: Hegoaldeko Vectis Ryde Bembridge Crossway batetik (30 minutu gutxi gorabehera). Zerbitzuak: Kafetegia, komunak, pub eta jatetxe onak herri eta portua, Shipwreck Museoa. Dogs: No murrizketak.\nButterfly eta Fountain World indoor lorategiak lorategi ditu doan hegazkina tximeletak exotikoak. Brilliant iturria pantailak. Mundu Small saltoka jets eta italian eta japanese ura lorategiak Koi karpan. Denda, jangela Catterpillar lotutako lorategi zentro kafetegia. Irekita: Apr Oct Ordutegia: 10.00am 5.30pm den\nFlamingo Park Wildlife Experience da sari bat irabazi fauna parke ezaugarriek eskuak berezia entretenigarria eta jokaldi aurkezpenak egitarau orrian. Ez dago animaliak tame eta exotikoak array sinestezina da. Tortoiseshell Bay kafetegia eta denda. Irekita: March Oct Ordutegia: 10.00am 5.00pm den\nRyde Beach Ez da bat, baina da hiru hondartzen sei mila luzatze - aldiz Solent eta bere txalupa bizitza lanpetuta out - Ryde UK maite onena estazioak bat egin dute. Kaia amaieran Busier, seguru, ur azalak egiteko Ryde aukera handi bat da, haur gazteenak dituzten familientzat eta itsasbeheran, harea garbi hedadura handi bat gazteluak Jaurlaritzak. Bandera Urdina saria Parking eta Access: lautada batera eta Kanoa Lake at Parking. Erraza hondartzan sarbidea lautada batera. Garraio publikoa: Wightlink FastCat Ryde Pier Head on terminal edo Ryde lautada batera autobus bat hop Erraza oinez. Zerbitzuak: Large seafront jolas arkupeetan, haurrentzako parkea, bolatokia, piraguismoa, aintzira eta Paddling igerilekua lautada. Herria kafetegiak, pub eta jatetxeak Gertuko. Komunak. patrol hondartza sorosleak udan. Dogs: Ez dago baimenik maiatza-iraila. (Ikus ere Appley Beach)\nSeaview Beach da berriena Wightlink hamar top hondartzak sartu lehiakideak, Seaview bozkatu zen onena hondartza neguan bisitak eta bigarrena bakarrik zegoen gertu bizilaguna Bembridge oinezkoentzat. Batik bela herrixka batean, Seaview bikoizten hiru hondartzak erakargarria familiaren ohiko baliabide gisa - Springvale, Seagrove Bay eta Priory Bay. herrixka amaieran, hondartza hareatsuak, itsasbeheran, karramarro eta izkirak aberatsa rockpools eremu handiak agerian utziz. Aparkaleku eta Access: Seaview herri eta Seagrove Bay aparkaleku mugatua. Springvale hondartza auto 100 inguruan, ezinduentzat espazioak barne Parking. Garraio publikoa: Hegoaldeko Vectis Ryde Springvale eta Seaview (5 8-mins) Zerbitzuak autobusak: Hainbat kafetegiak eta Seaview herrian taberna; Springvale café. Komunak, Springvale elbarrientzako instalazioak barne. Seaview Wildlife Encounter Springvale hurbil. Dogs: murritz-irailean.\nWight uhartea eskuratzen erraz eta azkar ferry aukeren aukera fantastiko bat ote den oinez edo eguneko bidaia bat bidaiari bat egonaldi luzeagoa familia, autoa eta maskotak gisa hartzen da. Southampton, Portsmouth eta Lymington exekutatu Hampshire penintsulako Car ferryak. Bestela jaso dezakezu azkar hovercraft eta Catamarán zerbitzuak Southsea, Portsmouth edo Southampton at. Zerbitzuak urte osoan zehar korrika, eta ez du ere azkarrago oinez bidaiari zerbitzuei buruzko erreserbatu behar. Wight uhartea The turismo erakargarritasun kopuru handi bat eskaintzen du, egun eta labur-jauziak. Ez dago guztiontzat zerbait eta Wight uhartea turismo erakargarri asko etorri da, besteak museoak, Bembridge Itsas Museoa, Museum Kontrabandoa Ventnor eta Wight Bus Museoa uhartea Newport bezala. Best Fishbourne Ferry Ticket Salneurria Bermatzeko\nBest Prezioa Bermatua - Beti eskaintzen dizugu gure txikiena eskuragarri Wightlink Ferries bidaiari eta autoa ferryak txartelaren prezioa eta Fishbourne. Ez daude ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu ezer Visa Electron txartela ordaintzeko kobratu aparteko. Zure hautatutako Fishbourne ferry txartela, onboard ostatua eta ibilgailu mota guztiak ordaindu beharko da, eta hori benetan!\nNekez ekitaldi berean, biak barne, Fishbourne ferry txartela beste edozein tour operadorea gure onena prezioa beat edo itzulketa eskatzeko aukera eskaintzen dizu egingo dugu agintzen dugu liburuxka merkeagoak aurkituko dituzu. Fishbourne autoa eta bidaiarien ferry sarrerak mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Fishbourne ferry txartela prezioak lortzeko, erabilgarritasuna eta liburu autoa eta bidaiarien ferry Fishbourne sarrerak eta gure eskuragarri txartelaren prezioa txikiena ikusteko gai zara. Ferryto.com munduko lineako handiena ferry txartel banaketa-sarearen 80 Europako ferry operadore nagusien Fishbourne barne baino gehiago erreserbatu gaitasuna eskaintzen da, eta, Erresuma Batua, Frantzia, Espainia, Irlanda, Holanda, Ekialdeko Europa osoan 1,200 beste ferry ibilbide baino gehiago, mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


Guri buruz - Jiangxi Earth Superhard Tools Co., Ltd.\nHutsean soldatutako diamante tresnek bat egin dute, gure ondasun motak handitu ez ezik, irakaskuntza berria bultzatzen utziko diogu burdinurtuzko industriari, energia eta efizientzia handiko eta ingurumenaren babes eta energia aurreztea izango baita.\nEkoizpen instalazio handiek eskaerak azkar entregatzeko aukera ematen digute eta gure I + G-k beti lan egiten du gure bezeroekin proiektu bakoitzari mesede egiten dioten errendimendu hobea eta bizitza luzeagoa lortzeko. Gainera, urte askotako OEM kontu fidelak ez ezik, marka garrantzitsu guztiei ondo loturiko produktuak eskaintzen ditugu ekipamenduak merkatuan.\nBezeroari arreta emateko talde bikaina eta bezeroarentzako arreta sistema ezin hobea ditugu bezeroei aurre-salmenta, salmenta eta saldu osteko zerbitzua eraginkorra eta kalitatezkoa eskaintzeko. Altzari-fabrikatzaile ezagun askok aitortzen dituzte gure produktuak eta zerbitzuak eta zerren zerren hornitzaile izendatzen dituzte. Txinako saltzaileek eta erabiltzaileek ikusi zuten moduan, kalitate handiko produktuen gama osoa lortzeaz gain, laguntza tekniko eta kudeaketa profesional eta integrala ere lor dezakegu. Kanal bakarreko negozio eredu tradizionaletik guztiz desberdina, marketin sistema modernoa sortuko dugu zuretzat, merkatuaren garapena, salmenten kudeaketa, bezeroen gogobetetasunaren kudeaketa, langileen lanbide heziketa, irabazi eredu berritzea eta beste sistema batzuk barne. Ahalegin guztiak egiten saiatzen gara garatzen eta hobetzen laguntzeko, zure merkatuko posizioa finkatzeko eta eskualdeko merkatuan irabazle izaten laguntzeko.